pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงกลาโหม สรงน้ำพระพุทธนวราชตรีโลกนาถศาสดากลาโหมพิทักษ์ เสริมสิริมงคลวันปีใหม่ไทยในกิจกรรม ”ตามรอยวิถีไทย วิถีธรรม”
วันจันทร์ที่ 11 เมษายน 2565
ปลัดกระทรวงกลาโหม สรงน้ําพระพุทธนวราชตรีโลกนาถศาสดากลาโหมพิทักษ์ เสริมสิริมงคลวันปีใหม่ไทยในกิจกรรม ”ตามรอยวิถีไทย วิถีธรรม”
เช้าวันจันทร์ ที่ ๑๑ เมษายน ๒๕๖๕ เวลา ๐๙.๐๙ น. พลเอก วรเกียรติ รัตนานนท์ ปลัดกระทรวงกลาโหม ได้นําคณะผู้บังคับบัญชาชั้นสูงของสํานักงานปลัดกระทรวงกลาโหมร่วมพิธีวางพวงมาลัยถวายสักการะพระพุทธนวราชตรีโลกนาถศาสดากลาโหมพิทักษ์
พระบรมรูปสมเด็จพระมหาธิรราชเจ้า เจ้าพ่อหอกลอง และพระพุทธรูปประจําเหล่าทัพ (๕ องค์) และสรงน้ําพระพุทธนวราชตรีโลกนาถศาสดากลาโหมพิทักษ์ พระพุทธปฏิมาประธานประจําพุทธศาสนสถาน ภายในศาลาว่าการกลาโหม รวมทั้งก่อเจดีย์ทราย เนื่องในเทศกาลสงกรานต์ ประจําปี ๒๕๖๕ "ตามรอยวิถีไทย วิถีธรรม" ณ พุทธศาสนสถาน ชั้น ๓ ในศาลาว่าการกลาโหม เพื่อเป็นการสืบสาน และรักษาประเพณีอันดีงามของไทย รวมทั้งเป็นสิริมงคลแก่หน่วยงานและกําลังพล
โดยได้มีการจัดสถานที่ให้กําลังพลได้เข้าสรงน้ําพระพุทธรูปเพื่อขอพรในโอกาสเทศกาลปีใหม่ไทยรวมทั้งกิจกรรมขนทรายเข้าวัดโดยจัดให้มีเจดีย์ทรายจําลองเพื่อเชิญชวนให้กําลังพลร่วมทําบุญ ขนทรายเข้าวัด จํานวน ๕ วัด ที่กําลังดําเนินการก่อสร้างเสนาสนะ โดยร่วมทําบุญซื้อทรายกระสอบละ ๙๙ บาทหรือตามกําลังศรัทธา ณ บริเวณด้านหน้าพุทธศาสนสถาน ชั้น ๓ และห้องอุดมสุข (ร้านอาหาร) ภายในศาลาว่าการกลาโหม โดยบรรยากาศนั้นเป็นไปอย่างชื่นมื่น ตามขนบธรรมเนียมของวัฒนธรรมไทย
#วันปีใหม่ไทย
#วิถีไทยวิถีธรรม
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-ออมสินคว้ารางวัลทรงคุณค่า “Most Helpful Bank During COVID-19 in Thailand” ธนาคารที่ช่วยเหลือผู้เดือดร้อนช่วงโควิด-19 มากที่สุด ตอกย้ำบทบาทธนาคารเพื่อสังคม
วันพุธที่ 20 ตุลาคม 2564
ออมสินคว้ารางวัลทรงคุณค่า “Most Helpful Bank During COVID-19 in Thailand” ธนาคารที่ช่วยเหลือผู้เดือดร้อนช่วงโควิด-19 มากที่สุด ตอกย้ําบทบาทธนาคารเพื่อสังคม
ธนาคารออมสินรับรางวัล Most Helpful Bank During COVID-19 in Thailand เป็นธนาคารที่ช่วยเหลือผู้เดือดร้อนช่วงโควิด-19 มากที่สุด จาก The Asian Banker นิตยสารชั้นนําด้านการเงินการธนาคารในภูมิภาคเอเชีย ภายในงาน The Asian Banker Thailand Awards 2021
นายวิทัย รัตนากร ผู้อํานวยการธนาคารออมสิน เปิดเผยว่า จากความมุ่งมั่นในภารกิจการเป็นธนาคารเพื่อสังคม ที่มีเป้าหมายในการลดความเหลื่อมล้ํา สร้างความเป็นธรรมในสังคม โดยเฉพาะในช่วงสถานการณ์โควิด-19 ซึ่งธนาคารออมสิน เป็นองค์กรลําดับต้น ๆ ที่โดดเด่นในการให้ความช่วยเหลือ ฟื้นฟู เยียวยาผู้ได้รับผลกระทบและดําเนินการมาอย่างต่อเนื่องในฐานะธนาคารเพื่อสังคม ส่งผลให้ธนาคารได้รับรางวัล Most Helpful Bank During COVID-19 in Thailand เป็นธนาคารที่ช่วยเหลือผู้เดือดร้อนช่วงโควิด-19 มากที่สุด จาก The Asian Banker นิตยสารชั้นนําด้านการเงินการธนาคารในภูมิภาคเอเชีย ภายในงาน The Asian Banker Thailand Awards 2021 เมื่อวันที่ 19 ตุลาคม 2564 ที่ผ่านมา
อนึ่ง นับตั้งแต่เกิดสถานการณ์โควิด ธนาคารได้แบ่งเบาภารกิจภาครัฐและช่วยเหลือผู้เดือดร้อนแล้วจํานวน 36 โครงการ คิดเป็นเม็ดเงินกว่า 2 แสนล้านบาท และสามารถช่วยเหลือประชาชนได้แล้ว 11 ล้านคน ผ่านมาตรการต่าง ๆ อาทิ มาตรการสินเชื่อเสริมสภาพคล่อง เพื่อช่วยเหลือทั้งรายย่อยและ SMEs มาตรการพักชําระหนี้ ผ่านช่องทางออนไลน์ที่อํานวยความสะดวกและสอดคล้องกับสถานการณ์ รวมทั้งจัดทําโครงการช่วยเหลือสังคม ผ่านโครงการ CSR ออมสินห่วงใย ส่งกําลังใจให้สังคม ในการเป็นศูนย์กลางความช่วยเหลือผู้ได้รับความเดือดร้อน ให้สามารถก้าวผ่านสถานการณ์ความยากลําบากไปด้วยกัน และประเทศกลับสู่ภาวะปกติโดยเร็ว
รัฐบาลไทย-ข่าวทำเนียบรัฐบาล-สธ.ย้ำป้องกันโควิดทุกคนทุกที่ทุกเวลา ลดติดเชื้อ ป่วยรุนแรง สนับสนุนเปิดประเทศปลอดภัย
วันจันทร์ที่ 18 ตุลาคม 2564
สธ.ย้ําป้องกันโควิดทุกคนทุกที่ทุกเวลา ลดติดเชื้อ ป่วยรุนแรง สนับสนุนเปิดประเทศปลอดภัย
กระทรวงสาธารณสุขเผยสถานการณ์โควิด 19 อยู่ในระดับทรงตัว หลายพื้นที่พบคลัสเตอร์ขนาดเล็ก ย้ําแม้ทยอยเปิดกิจการแต่อย่าเพิ่งวางใจ ต้องเข้มป้องกันตนเองสูงสุดทุกคนทุกที่ทุกเวลา ลดติดเชื้อ ลดผู้ป่วยอาการหนัก สนับสนุนเปิดประเทศปลอดภัย ระบบสาธารณสุขยังรองรับได้
กระทรวงสาธารณสุขเผยสถานการณ์โควิด 19 อยู่ในระดับทรงตัว หลายพื้นที่พบคลัสเตอร์ขนาดเล็ก ย้ําแม้ทยอยเปิดกิจการแต่อย่าเพิ่งวางใจ ต้องเข้มป้องกันตนเองสูงสุดทุกคนทุกที่ทุกเวลา ลดติดเชื้อ ลดผู้ป่วยอาการหนัก สนับสนุนเปิดประเทศปลอดภัย ระบบสาธารณสุขยังรองรับได้ เร่งฉีดวัคซีนพื้นที่นําร่องท่องเที่ยวและ 10 จังหวัดจับตามองให้ถึงเป้าหมาย
วันนี้ (18 ตุลาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธาณสุขจ.นนทบุรี นพ.เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงจับตาสถานการณ์โควิด 19 ก่อนเปิดเมืองรับนักท่องเที่ยว ว่า วันนี้มีผู้ป่วยโควิดรักษาหาย 10,612 ราย มากกว่าติดเชื้อใหม่ที่พบ 10,111 ราย เสียชีวิต 63 ราย โดยร้อยละ 94 ยังเป็นผู้สูงอายุ 60 ปีขึ้นไปและมีโรคเรื้อรัง ภาพรวมการติดเชื้อมีแนวโน้มลดลงในระดับทรงตัว หลายพื้นที่ยังเกิดคลัสเตอร์ขนาดเล็กต่อเนื่อง เช่น แคมป์ก่อสร้างที่จันทบุรี 3 ราย ระยอง 29 ราย, ล้งผลไม้จันทบุรี 2 ราย, ร้านอาหารจันทบุรี 6 ราย, สถานศึกษาที่ตรัง 7 ราย ฉะเชิงเทรา 7 ราย ลพบุรี 5 ราย และงานศพ ลําพูน 2 ราย ขอนแก่น 3 ราย เลย 4 ราย สระแก้ว 4 ราย กาญจนบุรี 9 ราย เป็นต้น ส่วนพื้นที่ภาคใต้ที่การระบาดสูงขึ้นมีการบริหารจัดการควบคุมโรคอย่างเต็มที่ และส่งวัคซีนไฟเซอร์ลงไปเสริม ยืนยันว่าไม่กระทบเป้าหมายการฉีดในนักเรียน
ทั้งนี้ การเปิดประเทศและอยู่ร่วมกับโควิด 19 อย่างปลอดภัย ไม่ได้พิจารณาเพียงจํานวนผู้ติดเชื้อ แต่คํานึงถึงระบบสาธารณสุขเป็นสําคัญว่ายังรองรับผู้ป่วยปอดอักเสบและใส่เครื่องช่วยหายใจได้ เหมือนหลายประเทศที่การติดเชื้อกลับมาสูงขึ้น แต่ระบบยังรองรับได้ก็ยังเปิดประเทศรับผู้เดินทางต่อเนื่อง โดยหลังเปิดประเทศจะมีการติดตามแนวโน้มการป่วยรุนแรง ใส่เครื่องช่วยหายใจ และการเสียชีวิตว่าเปลี่ยนแปลงไปหรือไม่ ซึ่งขณะนี้แนวโน้มยังลดลง แต่หากมีการเปลี่ยนแปลงเพิ่มขึ้น ก็จะมีการปรับมาตรการให้เหมาะสม อย่างไรก็ตาม ช่วงนี้ที่มีการผ่อนคลายกิจการกิจกรรมต่างๆ ขออย่าเพิ่งวางใจ อย่าการ์ดตก ยังต้องป้องกันตนเองสูงสุดตลอดเวลาทุกที่และทุกคน สถานประกอบการจัดมาตรการ COVID Free Setting จะช่วยให้ปลอดภัยไปด้วยกัน เพื่อไม่ให้มีผู้ติดเชื้อเพิ่มขึ้น และลดความเสี่ยงการเกิดผู้ป่วยอาการรุนแรง
นพ.เฉวตสรรกล่าวต่อว่า การฉีดวัคซีนโควิด 19 เมื่อวันที่ 17 ตุลาคม 2564 ฉีดได้ 475,053 โดส สะสม 65,677,794 โดส แบ่งเป็นเข็มที่ 1 จํานวน 37.6 ล้านราย คิดเป็นร้อยละ 52.3 เข็ม 2 จํานวน 26 ล้านราย คิดเป็นร้อยละ 36.2 และเข็ม 3 จํานวน 1.95 ล้านราย คิดเป็นร้อยละ 2.7 ส่วนนักเรียนอายุ 12-17 ปี ฉีดแล้ว 1.13 ล้านราย คิดเป็นร้อยละ 25.3 ขณะนี้มีผู้ปกครองแสดงความจํานงให้บุตรหลานฉีดวัคซีนเพิ่มขึ้น โดยภายในวันพรุ่งนี้วัคซีนจะส่งเพื่อฉีดเป็นเข็มที่ 1 ครบถ้วน ไม่มีพื้นที่ใดที่จะได้วัคซีนน้อยกว่าที่แจ้งเข้ามา ส่วนพื้นที่นําร่องท่องเที่ยว 17 จังหวัด ฉีดเข็มที่ 1 แล้วร้อยละ 72.9 และ 10 จังหวัดจับตามอง (Watch List) ฉีดเข็มที่ 1 แล้วร้อยละ 45 โดยสิ้นเดือนนี้ต้องเร่งฉีดให้ถึงเป้าหมาย
******************************** 18 ตุลาคม 2564
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 6 มกราคม 2565​ พบพนักงานติดเชื้อไวรัส COVID-19 จำนวน​ 1 ราย​
วันพฤหัสบดีที่ 6 มกราคม 2565
ประกาศ ขสมก. ประจําวันที่ 6 มกราคม 2565​ พบพนักงานติดเชื้อไวรัส COVID-19 จํานวน​ 1 ราย​
ประกาศ ขสมก. ประจําวันที่ 6 มกราคม 2565​ พบพนักงานติดเชื้อไวรัส COVID-19 จํานวน​ 1 ราย​
พนักงานขับรถโดยสารธรรมดา สาย 39 เพศชาย อายุ 58 ปี
รัฐบาลไทย-ข่าวทำเนียบรัฐบาล-กรมการขนส่งทางบก เชิญชวนเจ้าของรถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี นำรถเข้าตรวจสภาพกับ ตรอ. ก่อนชำระภาษีรถออนไลน์
วันอังคารที่ 24 พฤษภาคม 2565
กรมการขนส่งทางบก เชิญชวนเจ้าของรถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี นํารถเข้าตรวจสภาพกับ ตรอ. ก่อนชําระภาษีรถออนไลน์
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) มีบริการรับชําระภาษีรถประจําปีหลากหลายช่องทางที่อํานวยความสะดวกประชาชนที่ไม่ต้องเดินทางมาสํานักงานขนส่ง เช่น เว็บไซต์ https://eservice.dlt.go.th เคาน์เตอร์เซอร์วิส แอปพลิเคชัน mPAY และ Truemoney Wallet ซึ่งจะช่วยให้ประชาชนเจ้าของรถสามารถเข้าถึงบริการชําระภาษีรถประจําปีได้อย่างสะดวกมากยิ่งขึ้น อีกทั้งปัจจุบันยังได้พัฒนาช่องทางชําระภาษีรถประจําปีออนไลน์ให้รองรับรถยนต์และรถจักรยานยนต์ตามพระราชบัญญัติรถยนต์ พ.ศ. 2522 ได้ทุกอายุการใช้งานแล้ว โดยรถยนต์นั่งส่วนบุคคลไม่เกิน 7 คน (รถเก๋ง) รถยนต์นั่งส่วนบุคคลเกิน 7 คน (รถตู้) รถยนต์บรรทุกส่วนบุคคล (รถกระบะ) ที่มีอายุการใช้งานเกิน 7 ปี รถจักรยานยนต์ที่มีอายุการใช้งานเกิน 5 ปี และรถที่ค้างชําระภาษีเกิน 1 ปี ให้นํารถเข้าตรวจสภาพกับสถานตรวจสภาพ (ตรอ.) ให้เรียบร้อยก่อนดําเนินการชําระภาษีรถออนไลน์ ที่เว็บไซต์ ขบ. https://eservice.dlt.go.th หรือผ่านแอปพลิเคชัน DLT Vehicle Tax รอรับเครื่องหมายการเสียภาษีและใบเสร็จรับเงินทางไปรษณีย์ ภายใน 5 วันทําการ นับจากวันชําระเงิน ส่วนการชําระภาษีรถประจําปีผ่านแอปพลิเคชัน DLT Vehicle Tax เมื่อดําเนินการเรียบร้อยแล้ว ระบบจะแสดงหลักฐานการชําระภาษีรถประจําปีชั่วคราวเพื่อใช้เป็นหลักฐานแสดงการชําระภาษีจนกว่าจะได้รับเครื่องหมายการเสียภาษีประจําปีจาก ขบ. โดยสามารถเลือกช่องทางรับเครื่องหมายการเสียภาษี ได้ทางไปรษณีย์ซึ่งจะได้รับภายใน 5 วันทําการ หรือสําหรับผู้ที่อาศัยในกรุงเทพมหานครสามารถเลือกพิมพ์เครื่องหมายการเสียภาษีได้ด้วยตนเองที่ตู้ Kiosk ที่ติดตั้งในสํานักงานขนส่งกรุงเทพมหานครพื้นที่ 1 - 5 ได้อีกหนึ่งช่องทาง ส่วนรถที่ไม่มีเงื่อนไขต้องตรวจสภาพรถก่อนชําระภาษีสามารถดําเนินการได้ทันที
รองอธิบดีกรมการขนส่งทางบก กล่าวเพิ่มเติมว่า บริการออนไลน์ดังกล่าวอํานวยความสะดวกสามารถชําระภาษีรถประจําปีล่วงหน้าได้ภายใน 90 วัน ก่อนวันที่ภาษีรถสิ้นอายุ โดยเลือกชําระเงินผ่าน e-Banking บัตรเครดิต บัตรเดบิต เคาน์เตอร์ธนาคารหรือสถาบันการเงินที่เข้าร่วมโครงการ ทําให้ไม่ต้องเดินทางมาที่สํานักงานขนส่ง อยู่ที่ไหนก็สามารถชําระภาษีรถประจําปีได้ สําหรับสถิติการให้บริการชําระภาษีรถประจําปีในเขตกรุงเทพมหานคร ประจําเดือนเมษายน 2565 มีผู้ใช้บริการรับชําระภาษีรถประจําปีผ่านเว็บไซต์ https://eservice.dlt.go.th จํานวน 55,387 คัน เคาน์เตอร์เซอร์วิส มีผู้ใช้บริการจํานวน 11,715 คัน แอปพลิเคชัน DLT Vehicle Tax มีผู้ใช้บริการจํานวน 8,582 คัน ตู้รับชําระภาษีรถประจําปีอัตโนมัติ (Kiosk) มีผู้ใช้บริการจํานวน 1,950 คัน แอปพลิเคชัน mPAY และ Truemoney Wallet มีผู้ใช้บริการจํานวน 910 คัน นอกจากนี้ ยังมีผู้ใช้บริการรับชําระภาษีรถประจําปี ณ สํานักงานขนส่งกรุงเทพมหานครพื้นที่ 1 - 5 จํานวน 319,626 คัน บริการเลื่อนล้อต่อภาษี (Drive Thru for Tax) มีผู้ใช้บริการจํานวน 66,975 คัน และชําระภาษีรถประจําปี ณ ที่ทําการไปรษณีย์ มีผู้ใช้บริการจํานวน 597 คัน รวมมีผู้ใช้บริการชําระภาษีรถประจําปีในเดือนเมษายน ทั้งสิ้น 465,742 คัน
รัฐบาลไทย-ข่าวทำเนียบรัฐบาล-สธ.จัดศูนย์ฉีดวัคซีนโควิด 19 เพิ่มความครอบคลุมการฉีดวัคซีนในพื้นที่ กทม.
วันพฤหัสบดีที่ 20 มกราคม 2565
สธ.จัดศูนย์ฉีดวัคซีนโควิด 19 เพิ่มความครอบคลุมการฉีดวัคซีนในพื้นที่ กทม.
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมศูนย์บริการฉีดวัคซีนโควิด 19 เอเชียทีค เดอะ ริเวอร์ฟรอนท์ โดยโรงพยาบาลเลิดสิน กรมการแพทย์ ให้ประชาชนเข้าถึงบริการได้สะดวกยิ่งขึ้น ช่วยเพิ่มความครอบคลุมการฉีดวัคซีนในพื้นที่ กทม.
วันนี้ (20 มกราคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์สมศักดิ์ อรรฆศิลป์ อธิบดีกรมการแพทย์ และคณะผู้บริหารกระทรวงสาธารณสุข ตรวจเยี่ยมศูนย์บริการฉีดวัคซีนโควิด 19 พร้อมมอบโล่ประกาศเกียรติคุณให้กับ โครงการ เอเชียทีค เดอะ ริเวอร์ฟรอนท์ ที่ให้การสนับสนุนภารกิจศูนย์ฉีดวัคซีน และกล่าวว่า รัฐบาลและกระทรวงสาธารณสุขมีนโยบายเร่งฉีดวัคซีนโควิด 19 ให้กับประชาชน โดยเฉพาะเข็มกระตุ้นเพื่อเพิ่มภูมิคุ้มกัน ลดการป่วยหนักและเสียชีวิต ซึ่งในพื้นที่ กทม. แม้จะมีหน่วยงานของ กรุงเทพมหานคร ดูแลเป็นหลัก แต่กรมการแพทย์ได้ให้โรงพยาบาลในสังกัดที่ตั้งอยู่ในพื้นที่ จัดศูนย์บริการฉีดวัคซีนโควิด 19 ได้แก่ ศูนย์ฉีดวัคซีนกลางบางซื่อ โดยสถาบันโรคผิวหนังและหน่วยงานเครือข่าย, ศูนย์ฉีดวัคซีนห้างสรรพสินค้าเดอะมอลล์ บางกะปิ และศูนย์ฉีดวัคซีนศูนย์การค้าแฟชั่นไอส์แลนด์ โดยโรงพยาบาลนพรัตนราชธานี และศูนย์ฉีดวัคซีน เอเชียทีค เดอะ ริเวอร์ฟรอนท์ โดยโรงพยาบาลเลิดสิน เพื่อเสริมการดําเนินการ ช่วยเพิ่มความครอบคลุมการได้รับวัคซีน รวมถึงให้ประชาชนสามารถเข้าถึงบริการได้สะดวกยิ่งขึ้น นอกจากนี้ยังมีสถาบันสุขภาพเด็กแห่งชาติมหาราชินี ร่วมจัดบริการให้กับเด็กนักเรียนโรงเรียนต่างๆ ใน กทม. ด้วย
ทั้งนี้ ศูนย์ฉีดวัคซีนโควิด 19 เอเชียทีค เดอะ ริเวอร์ฟรอนท์ เริ่มเปิดให้บริการตั้งแต่วันที่ 20 พฤศจิกายน 2564 ถึง 19 มกราคม 2565 ให้บริการฉีดวัคซีนสะสม 63,492 โดส แบ่งเป็น แอสตร้าเซนเนก้า 8,425 โดส ไฟเซอร์ 55,067 โดส เบื้องต้นกําหนดให้บริการถึงวันที่ 28 กุมภาพันธ์ 2565 ทุกวันจันทร์-วันศุกร์ เวลา 9.00 – 15.00 น. เว้นวันเสาร์-วันอาทิตย์และวันหยุดนักขัตฤกษ์
******************************* 20 มกราคม 2565
รัฐบาลไทย-ข่าวทำเนียบรัฐบาล-นายกฯ ชื่นชมผลงาน สวทช. คิดค้นชุดตรวจ ATK สัญชาติไทย “NanoCOVID-19”
วันพฤหัสบดีที่ 3 กุมภาพันธ์ 2565
นายกฯ ชื่นชมผลงาน สวทช. คิดค้นชุดตรวจ ATK สัญชาติไทย “NanoCOVID-19”
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ชื่นชมความสําเร็จของสํานักงานพัฒนาวิทยาศาสตร์และเทคโนโลยีแห่งชาติ (สวทช.) ได้คิดค้น ชุดตรวจ ATK “NanoCOVID-19” ที่นําฐานความรู้จากชุดตรวจคัดกรองไวรัสไข้หวัดใหญ่มาต่อยอดร่วมกับวัสดุตอบสนองทางด้านนาโนเทคโนโลยีและระบบเซ็นเซอร์ และได้สร้างเป็นนวัตกรรมใหม่สําหรับชุดตรวจใน 2 รูปแบบ ได้แก่ ATK Professional Use สําหรับบุคลากรทางการแพทย์ และ ATK Home Use สําหรับประชาชนทั่วไป และเชื่อมั่นว่า การคิดค้นชุดตรวจ ATK ครั้งนี้ จะสามารถต่อยอดองค์ความรู้ทําให้สามารถส่งออกชุดตรวจ ATK ไปยังตลาดโลกได้ในที่สุด
.
รัฐบาลพร้อมสนับสนุนงานวิจัย การพัฒนาด้านนวัตกรรม เพื่อช่วยให้อุตสาหกรรมทางการแพทย์เติบโต และต่อยอดในเชิงพาณิชย์ ตามยุทธศาสตร์ขับเคลื่อนเศรษฐกิจใหม่ที่รัฐบาลให้ความสําคัญ เพื่อเป็นโอกาสในการพัฒนาเศรษฐกิจเพื่ออนาคตต่อไป
.
ขณะเดียวกันเมื่อใช้ชุดตรวจ ATK จํานวนมากจึงเป็นปัญหาเรื่องการจัดการขยะชุดตรวจ หน้ากากอนามัย หน้ากากผ้า จึงขอให้ประชาชนช่วยกันแยกขยะ เพื่อช่วยเจ้าหน้าที่ที่รับผิดชอบการจัดการขยะและเพื่อรักษาสุขอนามัยที่ดี
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-มท.1 เป็นประธานปิดอบรมหลักสูตรนายอำเภอรุ่นที่ 79 รุ่นที่ 80 และรุ่นที่ 81
วันอาทิตย์ที่ 27 มีนาคม 2565
มท.1 เป็นประธานปิดอบรมหลักสูตรนายอําเภอรุ่นที่ 79 รุ่นที่ 80 และรุ่นที่ 81
มท.1 เป็นประธานปิดอบรมหลักสูตรนายอําเภอรุ่นที่ 79 รุ่นที่ 80 และรุ่นที่ 81 เน้นย้ํา นายอําเภอต้องเป็นผู้ประพฤติปฏิบัติตนให้เป็นที่น่าเชื่อถือศรัทธาต่อสาธารณชน ทุ่มเทกําลังกาย กําลังใจ ทํางานเพื่อประโยชน์ของพี่น้องประชาชนและประเทศชาติสืบไป
เมื่อวันที่ 25 มี.ค. 65 เวลา 13.30 น. ที่หอประชุมอนุสรณ์ 100 ปี มหาดไทย วิทยาลัยการปกครอง อําเภอธัญบุรี จังหวัดปทุมธานี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีปิดการศึกษาอบรมหลักสูตรนายอําเภอ รุ่นที่ 79 รุ่นที่ 80 และรุ่นที่ 81 โดยมี นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง นายไตรภพ วงศ์ไตรรัตน์ หัวหน้าผู้ตรวจราชการกระทรวงมหาดไทย นายธนาคม จงจิระ อธิบดีกรมการปกครอง นายประยูร รัตนเสนีย์ อธิบดีส่งเสริมการปกครองท้องถิ่น นายณรงค์ศักดิ์ โอสถธนากร ผู้ว่าราชการจังหวัดปทุมธานี ผู้บริหารกรมการปกครอง หัวหน้าส่วนราชการ นายอําเภอในพื้นที่จังหวัดปทุมธานี ผู้สําเร็จการศึกษาอบรมหลักสูตรนายอําเภอ รุ่นที่ 79 รุ่นที่ 80 และรุ่นที่ 81 จํานวน 315 คน ร่วมในพิธี
โอกาสนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย มอบประกาศนียบัตรแก่ผู้สําเร็จการศึกษาอบรมหลักสูตรนายอําเภอ รุ่นที่ 79 รุ่นที่ 80 และรุ่นที่ 81 พร้อมกล่าวให้โอวาทโดยมีใจความสําคัญว่า “ขอให้ตระหนักว่างานในหน้าที่ของ “นายอําเภอ” มีขอบเขตความรับผิดชอบกว้างขวาง ทั้งที่เป็นภารกิจของกระทรวงมหาดไทย ของกรมการปกครองโดยตรง งานของส่วนราชการอื่น และงานตามนโยบายของรัฐบาล ซึ่งจะต้องอํานวยการขับเคลื่อนและกํากับดูแลเพื่อให้การปฏิบัติงานในพื้นที่บังเกิดผลอย่างเป็นรูปธรรม นายอําเภอจึงเป็นบุคลากรที่มีความสําคัญที่สุดต่อผลสัมฤทธิ์ของการปฏิบัติราชการเพื่อพี่น้องประชาชน ทั้งในแง่ของการบําบัดทุกข์ บํารุงสุข การให้บริการ การเสริมสร้างคุณภาพชีวิตที่ดี ตลอดจนการรักษาความสงบเรียบร้อยควบคู่กับการอํานวยความเป็นธรรม ดังนั้น ผู้ที่ดํารงตําแหน่งนายอําเภอจึงต้องมีความพร้อมทั้งความรู้ ความสามารถ มีความเป็นผู้นําและเป็นนักบริหารที่มีคุณธรรม จริยธรรม ประพฤติปฏิบัติตนให้เป็นที่น่าเชื่อถือศรัทธาต่อสาธารณชน ทุ่มเทกําลังกาย กําลังใจ ปฏิบัติหน้าที่ด้วยความเสียสละและรับผิดชอบ เพื่อประโยชน์ของพี่น้องประชาชน และประเทศชาติสืบไป”
นายธนาคม จงจิระ อธิบดีกรมการปกครอง กล่าวว่า การศึกษาอบรมหลักสูตรนายอําเภอ รุ่นที่ 79 รุ่นที่ 80 และรุ่นที่ 81 ได้ดําเนินการมาตั้งแต่วันที่ 8 พฤศจิกายน 2564 ถึงวันที่ 25 มีนาคม 2565 ใช้เวลาทั้งสิ้น 20 สัปดาห์ มีผู้สําเร็จการศึกษาอบรม รวมทั้งสิ้น 315 คน โครงสร้างของหลักสูตรประกอบด้วย เนื้อหาวิชาเกี่ยวกับการเป็นนายอําเภอในฐานะตัวแทนของรัฐบาล นายอําเภอของกรมการปกครอง การเป็นนักบริหารเชิงยุทธศาสตร์ การเป็นนายอําเภอที่มีคุณธรรม การเสริมสร้างภาวะผู้นําของนายอําเภอ เพื่อให้ผู้สําเร็จการศึกษาอบรมเป็นผู้มีวิสัยทัศน์ในการทํางาน มีทักษะการบริหาร และมีคุณธรรมในการปฏิบัติหน้าที่ โดยมีคณาจารย์และผู้ทรงคุณวุฒิจากหน่วยงานราชการ สถาบันการศึกษา ภาคธุรกิจเอกชน องค์กรพัฒนาเอกชน มาเป็นวิทยากรบรรยาย มีการอภิปรายและแลกเปลี่ยนความรู้ เพื่อพัฒนาวิสัยทัศน์การทํางานให้สอดคล้องและทันต่อการเปลี่ยนแปลงของบ้านเมือง
รัฐบาลไทย-ข่าวทำเนียบรัฐบาล-ครม.เห็นชอบการแก้ไขปัญหาผู้ได้รับผลกระทบจากการก่อสร้างโครงการชลประทาน 4 โครงการ
วันจันทร์ที่ 30 พฤษภาคม 2565
ครม.เห็นชอบการแก้ไขปัญหาผู้ได้รับผลกระทบจากการก่อสร้างโครงการชลประทาน 4  โครงการ
ครม.เห็นชอบการแก้ไขปัญหาผู้ได้รับผลกระทบจากการก่อสร้างโครงการชลประทาน 4  โครงการ
วันที่ 30 พฤษภาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบการแก้ไขปัญหาผู้ได้รับผลกระทบจากการก่อสร้างโครงการชลประทานรวม 4 โครงการ โดยกระทรวงเกษตรและสหกรณ์ขอยกเว้นการปฏิบัติตามมติครม.เมื่อวันที่ 21 เมษายน 2541 ที่วางหลักการไว้ว่า ไม่สามารถจ่ายค่าชดเชย หรือค่าทดแทนซ้ําซ้อนหรือย้อนหลังให้แก่เกษตรกรที่ได้รับผลกระทบจากการสร้างเขื่อนได้ และอนุมัติให้กรมชลประทานจ่ายเงินค่าชดเชย หรือค่าขนย้าย สําหรับค่าที่ดินไม่มีเอกสารสิทธิ ให้แก่ราษฎรที่ได้รับผลกระทบจากการก่อสร้างโครงการชลประทานเป็นกรณีพิเศษ
สําหรับทั้ง 4 โครงการนั้นประกอบด้วย โครงการแรก ได้แก่ โครงการเขื่อนน้ําอูน จ.สกลนคร อนุมัติให้ช่วยเหลือราษฎรกลุ่มที่ตกค้างยังไม่ได้รับเงิน จํานวน 295 ราย โดยให้จ่ายในอัตราเดิม 10,000 บาทต่อไร่ รายละไม่เกิน 15 ไร่ ส่วนผู้ที่ขอเงินเพิ่มจํานวน 2,285 ราย ให้ช่วยเหลือเยียวยาตามระเบียบ ตามประเภทที่ดิน เพื่อมิให้มีการเรียกร้องให้มีการจ่ายเงินเพิ่มในลักษณะเดียวกันจากโครงการอื่นๆ
น.ส.ไตรศุลี กล่าวว่า สําหรับโครงการที่ 2-3 ได้แก่ โครงการอ่างเก็บน้ําบ้านทํานบ และ โครงการอ่างเก็บน้ําห้วยเชิง จ.สุรินทร์ ให้กําหนดจํานวนเงินช่วยเหลือตามกฎกระทรวงที่ออกตามความในพระราชบัญญัติ(พ.ร.บ.)การประเมินราคาทรัพย์สินเพื่อประโยชน์แห่งรัฐ พ.ศ. 2562 เพื่อมิให้ค่าใช้จ่ายที่เกินกว่าที่รัฐเคยจ่ายสําหรับที่ดินไม่มีเอกสารสิทธิ
โครงการที่ 4 โครงการฝายกุมภวาปี จ.อุดรธานี ให้จ่ายเงินค่าขนย้ายราษฎรตามอัตราที่คณะกรรมการกําหนดค่าทดแทนทรัพย์สินเพื่อการชลประทานโครงการฝายกุมภวาปีเคยกําหนดไว้ สูงสุดไม่เกินไร่ละ 50,000 บาท และต่ําสุดไร่ละ 10,000 บาท สําหรับการชดเชยในส่วนเพิ่มเพื่อให้เหมาะสมตามสถานะและสภาพของที่ดินให้ใช้แนวทางการพิจารณากําหนดจํานวนเงินตามกฎกระทรวงที่ออกตามความใน พ.ร.บ.การประเมินราคาทรัพย์สินเพื่อประโยชน์แห่งรัฐ พ.ศ.2562
ทั้งนี้ ให้กรมชลประทานเป็นผู้ตรวจสอบและกํากับดูแลการจ่ายเงินของทั้ง 4 โครงการต่อไป โดยดําเนินการให้ถูกต้อง โปร่งใส และป้องกันไม่ให้บุคคลหรือกลุ่มบุคคลแสวงหาผลประโยชน์โดยมิชอบจากราษฎร
รัฐบาลไทย-ข่าวทำเนียบรัฐบาล-นายกฯ เตรียมเปิดมหกรรมสมุนไพรแห่งชาติ ครั้งที่ 18 “กัญชานำไทย สมุนไพรสร้างชาติ” 22-26 ธ.ค.นี้ ยกระดับสมุนไพรเพื่อสุขภาพ สร้างความเข้มแข็งเศรษฐกิจฐานราก
วันอังคารที่ 21 ธันวาคม 2564
นายกฯ เตรียมเปิดมหกรรมสมุนไพรแห่งชาติ ครั้งที่ 18 “กัญชานําไทย สมุนไพรสร้างชาติ” 22-26 ธ.ค.นี้ ยกระดับสมุนไพรเพื่อสุขภาพ สร้างความเข้มแข็งเศรษฐกิจฐานราก
นายกฯ เตรียมเปิดมหกรรมสมุนไพรแห่งชาติ ครั้งที่ 18 “กัญชานําไทย สมุนไพรสร้างชาติ” 22-26 ธ.ค.นี้ ยกระดับสมุนไพรเพื่อสุขภาพ สร้างความเข้มแข็งเศรษฐกิจฐานราก
วันที่ 21 ธ.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม เตรียมเป็นประธานเปิดงาน มหกรรมสมุนไพรแห่งชาติ ครั้งที่ 18 ภายใต้แนวคิด “กัญชานําไทย สมุนไพรสร้างชาติ” จัดขึ้นระหว่างวันที่ 22 - 26 ธ.ค. 2564 นี้ ที่ รอยัล พารากอน ฮอลล์ ชั้น 5 ศูนย์การค้าสยามพารากอน ทั้งในรูปแบบ On Site และ On Line เพื่อยกระดับนวัตกรรมอุตสาหกรรมและเทคโนโลยีด้านสุขภาพ และสร้างความเข้มแข็งเศรษฐกิจฐานราก ให้เครือข่ายชุมชน ผู้ประกอบการธุรกิจบริการสุขภาพ เกิดความเชื่อมโยงระหว่างกันมากขึ้น
น.ส.ไตรศุลี กล่าวว่า รัฐบาลขอเชิญชวนประชาชนชมมหกรรมสมุนไพรแห่งชาติ ครั้งที่ 18 สําหรับไฮไลท์ ได้แก่ การจัดแสดงกัญชา กัญชง ตั้งแต่ต้นทาง คือการเพาะปลูก โดยได้รวบรวมสายพันธุ์กัญชาท้องถิ่นตามภูมิภาคต่าง ๆ ทั่วประเทศมาจัดแสดง พร้อมนําเสนอวิธีการเพาะปลูกในหลากหลายรูปแบบ กลางทาง คือขั้นตอนการสกัดเป็นสมุนไพร เพื่อใช้ประโยชน์ทางการแพทย์ และปลายทาง โดยนําเสนอผลิตภัณฑ์ อาหาร เครื่องดื่ม เครื่องสําอาง ฯลฯ ที่มีส่วนผสมของกัญชา กัญชง นอกจากนี้ ยังมีการเผยแพร่องค์ความรู้ ภูมิปัญญาเพื่อสุขภาพจากกัญชา พร้อมกับมีกิจกรรม Workshop เพื่อต่อยอดทางธุรกิจ ให้กัญญา กัญชง เป็นพืชสมุนไพรที่เป็นประโยชน์ต่อทุกภาคส่วนทั้ง เกษตรกร อุตสาหกรรม ธุรกิจ และประชาชน
น.ส.ไตรศุลี กล่าวว่า ภายในงานยังมีศูนย์ให้คําปรึกษาเส้นทางกัญชาในทุกมิติ เช่น กฎหมาย การขออนุญาต และธุรกิจกัญชาไทย มีการปาถกฐาพิเศษ ในหัวข้อฟ้าทะลายโจร กระชาย สมุนไพรพลิกวิกฤต COVID-19 กัญชาจากนโยบายสู่พื้นที่ไร้รอยต่อ ต่อยอดเศรษฐกิจ โอกาสและความท้าทาย การพัฒนาสมุนไพรไทย เชิงเศรษฐกิจ และอีกมากมาย นอกจากนี้ยังมีแพคเกจเส้นทางท่องเที่ยวกัญชาในการดูแลสุขภาพ บริการและคลินิกให้คําปรึกษาด้านสุขภาพ ได้แก่ คลินิกกัญชาทางการแพทย์แผนไทย คลินิกการแพทย์แผนจีน และการแพทย์ทางเลือก โดยไม่เสียค่าใช้จ่าย ภายในงานยังแจกต้นกล้าพันธุ์ไม้สมุนไพรหายาก 300 ต้น/ วัน
น.ส.ไตรศุลี กล่าวว่า มหกรรมสมุนไพรแห่งชาติ ครั้งที่ 18 ภายใต้แนวคิด “กัญชานําไทย สมุนไพรสร้างชาติ” ระหว่างวันที่ 22 - 26 ธ.ค. 2564 นี้ มีมาตรการป้องกันโรคโควิด-19 อย่างรัดกุม โดยให้แสดงหลักฐานการได้รับวัคซีนแล้ว 2 เข็ม ส่วนผู้ที่ยังฉีดวัคซีนไม่ครบ 2 เข็ม ต้องมีผลตรวจ ATK ไม่เกิน 72 ชั่วโมง
รัฐบาลไทย-ข่าวทำเนียบรัฐบาล-รวมเบอร์ฉุกเฉิน...เตรียมไว้ช่วงหยุดยาว
วันศุกร์ที่ 31 ธันวาคม 2564
รวมเบอร์ฉุกเฉิน...เตรียมไว้ช่วงหยุดยาว
.....
รวมเบอร์ฉุกเฉิน...เตรียมไว้ช่วงหยุดยาว
ไม่ว่าจะอยู่บ้านหรือเดินทาง ขอให้ใช้ชีวิตด้วยความไม่ประมาทนะครับ
#ไทยคู่ฟ้า#รวมไทยสร้างชาติ
-------------------
รัฐบาลไทย-ข่าวทำเนียบรัฐบาล-บขส. มอบโปรโมชันส่วนลด 10% ให้กับข้าราชการและบุคลากรในสังกัดกระทรวงคมนาคม
วันศุกร์ที่ 27 พฤษภาคม 2565
บขส. มอบโปรโมชันส่วนลด 10%  ให้กับข้าราชการและบุคลากรในสังกัดกระทรวงคมนาคม
นอกจากนี้ บขส. ยังให้สิทธิ์ส่วนลดค่าโดยสาร 10% (ไม่รวมค่าธรรมเนียม) กับกลุ่มนักศึกษา ที่แสดงบัตรนักศึกษาที่หน้าช่องจําหน่ายตั๋วของ บขส. ด้วย
นายชยธรรม์ พรหมศร ปลัดกระทรวงคมนาคม ให้นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด นายไกรฤกษ์ อรุณฉาย ผู้ช่วยกรรมการผู้จัดการใหญ่ด้านส่งเสริมและสนับสนุนการเดินรถ ฝ่ายธุรกิจเดินรถ นางชุติภา เพชรพูล ผู้ช่วยกรรมการผู้จัดการใหญ่สํานักอํานวยการ ในโอกาสเข้าหารือเพื่อมอบสิทธิประโยชน์โครงการ “โปรโมชันส่วนลด 10% ให้กับข้าราชการและบุคลากรในสังกัดกระทรวงคมนาคม” ในวันที่ 27 พฤษภาคม 2565 ณ ห้องประชุมกระทรวงคมนาคม
สัญลักข์ ปัญวัฒนลิขิต กล่าวว่า ในช่วงที่สถานการณ์ราคาน้ํามันยังคงปรับตัวสูงขึ้นอย่างต่อเนื่อง บริษัท ขนส่ง จํากัด (บขส.) เล็งเห็นว่า การจัดโครงการโปรโมชันส่วนลดค่าโดยสาร จะช่วยแบ่งเบาภาระค่าใช้จ่ายในการเดินทาง ช่วยเพิ่มทางเลือกในการเดินทางด้วยรถโดยสารสาธารณะแทนรถยนต์ส่วนตัว ซึ่งสอดคล้องกับนโยบายของกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม ที่ส่งเสริมให้มีการเดินทางด้วยระบบขนส่งสาธารณะ ดังนั้น บขส. จึงได้จัดโครงการ “โปรโมชันส่วนลด 10% ให้กับข้าราชการและบุคลากรในสังกัดกระทรวงคมนาคม” โดยลดค่าโดยสาร 10% (ไม่รวมค่าธรรมเนียม) ทุกเส้นทางภายในประเทศ สามารถใช้สิทธิ์ซื้อตั๋วโดยสารได้ 1 ครั้งต่อ 1 ที่นั่งต่อวัน เพียงแสดงบัตรข้าราชการหรือบัตรพนักงานในสังกัดกระทรวงคมนาคม แจ้งขอใช้สิทธิ์โครงการ ที่หน้าช่องจําหน่ายตั๋วของ บขส. ทั่วประเทศ เริ่มตั้งแต่วันที่ 1 มิถุนายน - 30 กันยายน 2565
จากการเข้าหารือในครังนี้ ปลัดกระทรวงคมนาคมได้สนับสนุนการจัดโครงการดังกล่าว โดยเห็นว่าเป็นประโยชน์พร้อมฝากให้ บขส. ดูแลเรื่องความสะดวก ปลอดภัย ตรงเวลา และเรื่องราคาค่าโดยสาร เพื่อส่งเสริมให้ประชาชนหันมาใช้บริการรถโดยสารสาธารณะเพิ่มขึ้นตามนโยบายของรัฐมนตรีว่าการกระทรวงคมนาคมด้วย นอกจากนี้ บขส. ยังให้สิทธิ์ส่วนลดค่าโดยสาร 10% (ไม่รวมค่าธรรมเนียม) กับกลุ่มนักศึกษา ที่แสดงบัตรนักศึกษาที่หน้าช่องจําหน่ายตั๋วของ บขส. ด้วย สอบถามรายละเอียดเพิ่มเติมได้ที่ งานการตลาดและลูกค้าสัมพันธ์ โทร.0-2537-8737 ทุกวันจันทร์-ศุกร์ ในเวลาทําการ หรือสอบถามข้อมูลการเดินทางเพิ่มเติม โทร Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-​นายกฯ ติดตามความคืบหน้าการช่วยเหลือชาวไทยในยูเครน และแสดงความห่วงใยต่อผู้ที่ยังประสงค์จะอยู่ในพื้นที่ พร้อมกำชับทุกหน่วยงานเตรียมความพร้อมเพื่อช่วยเหลือชาวไทยอย่างทันท่วงทีต่อทุกสถานการณ์
วันพฤหัสบดีที่ 3 มีนาคม 2565
​นายกฯ ติดตามความคืบหน้าการช่วยเหลือชาวไทยในยูเครน และแสดงความห่วงใยต่อผู้ที่ยังประสงค์จะอยู่ในพื้นที่ พร้อมกําชับทุกหน่วยงานเตรียมความพร้อมเพื่อช่วยเหลือชาวไทยอย่างทันท่วงทีต่อทุกสถานการณ์
​นายกฯ ติดตามความคืบหน้าการช่วยเหลือชาวไทยในยูเครน และแสดงความห่วงใยต่อผู้ที่ยังประสงค์จะอยู่ในพื้นที่ พร้อมกําชับทุกหน่วยงานเตรียมความพร้อมเพื่อช่วยเหลือชาวไทยอย่างทันท่วงทีต่อทุกสถานการณ์
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังคงติดตามความคืบหน้าการให้ความช่วยเหลือคนไทยในยูเครนอย่างใกล้ชิด แม้ได้ให้ความช่วยเหลือคณะชาวไทย 2 กลุ่มแรกจํานวน 96 คน ที่เดินทางกลับถึงประเทศไทยโดยสวัสดิภาพเมื่อวันที่ 2 มีนาคม 2565 ที่ผ่านมาแล้ว แต่เนื่องด้วยสถานการณ์ความตึงเครียดในยูเครนที่เพิ่มสูงขึ้น นายกฯ ยังคงแสดงความห่วงใยต่อความปลอดภัยของพี่น้องประชาชนชาวไทยในยูเครนที่เหลืออยู่และเจ้าหน้าที่ชาวไทยที่ปฏิบัติหน้าที่ที่ยูเครน รวมทั้งได้กําชับให้กระทรวงการต่างประเทศและหน่วยงานที่เกี่ยวข้องเร่งเตรียมความพร้อมในทุกด้านเพื่อให้ความช่วยเหลือพี่น้องชาวไทยในยูเครนอย่างทันท่วงทีหากเกิดสถานการณ์ฉุกเฉินขึ้น
โฆษกประจําสํานักนายกรัฐมนตรีกล่าวว่า กระทรวงการต่างประเทศได้รายงานความคืบหน้าแผนการให้ช่วยเหลือคนไทยในยูเครน จากสถานเอกอัครราชทูต ณ กรุงวอร์ซอ ประเทศโปแลนด์ ว่าเมื่อวันที่ 2 มีนาคม 2565 คณะคนไทยที่อพยพออกจากยูเครนชุดที่ 3 จํานวน 40 คน ได้เดินทางออกจากประเทศโปแลนด์กลับมายังประเทศไทยและมีกําหนดถึงประเทศไทยในวันนี้ (3 มีนาคม 2565) โดยสายการบินเอมิเรตส์ เที่ยวบินที่ EK384 เวลา 12.05 น.
ทั้งนี้ ยังคงการช่วยเหลือคนไทยอพยพออกจากยูเครนเพิ่มเติม ได้แก่ คนไทยจํานวน 43 คนได้เดินทางจากศูนย์ปฏิบัติการช่วยเหลือคนไทยในยูเครน เมืองลวิฟ เข้าสู่ประเทศโปแลนด์และเข้าพักในโรงแรมที่กรุงวอร์ซอเพื่อเตรียมเดินทางกลับประเทศไทยในวันที่ 4 มีนาคม 2565 พร้อมกันนี้ สถานเอกอัครราชทูต ณ กรุงบูคาเรสต์ ประเทศโรมาเนีย ได้ช่วยเหลือให้คนไทยที่อพยพออกจากประเทศยูเครน จํานวน 16 คน เพื่อเตรียมเดินทางกลับประเทศไทยในวันที่ 4 มีนาคม 2565 ต่อไป
โดยโฆษกรัฐบาล กล่าวถึงสถานการณ์อพยพคนไทยออกจากยูเครนในขณะนี้ จากจํานวนคนไทยในยูเครนทั้งหมด 256 คน กระทรวงการต่างประเทศได้อพยพคนไทยออกจากประเทศยูเครนแล้ว จํานวน 203 คน ซึ่งมีคนไทยจํานวน 31 คนที่แสดงความประสงค์จะอยู่ต่อโดยเฉพาะคนไทยที่มีครอบครัวในยูเครน ฯลฯ อย่างไรก็ดี สําหรับผู้ที่ยังติดค้าง สถานเอกอัครราชทูตฯ ยังคงดําเนินการเตรียมพร้อมให้ความช่วยเหลือทุกคนอย่างต่อเนื่อง และชาวไทยทุกคนปลอดภัย
“นายกรัฐมนตรีแสดงความขอบคุณต่อหน่วยงานและเจ้าหน้าที่ทุกฝ่ายที่กําลังปฏิบัติงานให้ความช่วยเหลือผู้ที่ยังติดค้างอยู่ในยูเครนอย่างสุดความสามารถ พร้อมให้ความเชื่อมั่นในประสิทธิภาพการปฏิบัติงานของกระทรวงการต่างประเทศ และหน่วยงานที่เกี่ยวข้องที่ได้รายงานความคืบหน้าแผนการช่วยเหลือ และผลการดําเนินการส่งพี่น้องชาวไทยให้กลับถึงบ้านโดยสวัสดิภาพมาอย่างต่อเนื่อง” นายธนกรฯ กล่าว
รัฐบาลไทย-ข่าวทำเนียบรัฐบาล-นายกฯ ย้ำ รัฐบาลให้ความสำคัญส่งเสริมการศึกษา มุ่งมั่นสร้างความเท่าเทียม ชื่นชม ปตท. ดำเนินโครงการที่ดีเพื่อสังคมต่อเนื่อง
วันพุธที่ 8 มิถุนายน 2565
นายกฯ ย้ํา รัฐบาลให้ความสําคัญส่งเสริมการศึกษา มุ่งมั่นสร้างความเท่าเทียม ชื่นชม ปตท. ดําเนินโครงการที่ดีเพื่อสังคมต่อเนื่อง
นายกฯ ย้ํา รัฐบาลให้ความสําคัญส่งเสริมการศึกษา มุ่งมั่นสร้างความเท่าเทียม ชื่นชม ปตท. ดําเนินโครงการที่ดีเพื่อสังคมต่อเนื่อง มอบเงินจํานวน 151 ล้านบาท ช่วยเหลือเด็กและเยาวชนต่อยอดการศึกษา
วันนี้ (8 มิ.ย.65) เวลา 15.00 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นสักขีพยานพิธีมอบเงินสนับสนุนทุนการศึกษาโครงการ “ลมหายใจเพื่อน้อง” ระหว่าง บริษัท ปตท. จํากัด (มหาชน) และกองทุนเพื่อความเสมอภาคทางการศึกษา (กสศ.) โดย ศาสตราจารย์พิเศษ ดร.ทศพร ศิริสัมพันธ์ ประธานกรรมการ ปตท. เป็นผู้แทนมอบเงินจํานวน 151 ล้านบาท ให้แก่ รศ. ดร. ดารณี อุทัยรัตนกิจ กรรมการบริหารกองทุนเพื่อความเสมอภาคทางการศึกษา (กสศ.) เพื่อช่วยเหลือเด็กและเยาวชนที่มีความเสี่ยงจะหลุดออกจากระบบการศึกษาในปี 2565 และได้รับผลกระทบจากโควิด-19 ให้ได้รับการศึกษาอย่างต่อเนื่อง ซึ่งการดําเนินการดังกล่าวสอดคล้องกับนโยบายของนายกรัฐมนตรีและรัฐบาลในการสร้างโอกาสทางการศึกษาให้กับเด็กและเยาวชนของไทยโดยไม่ทิ้งใครไว้ข้างหลัง เพื่อเป็นกําลังสําคัญในการพัฒนาประเทศต่อไปต่อเนื่อง โดยมี นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นางสาวตรีนุช เทียนทอง รัฐมนตรีว่าการกระทรวงศึกษาธิการ นายอธิคม เติบศิริ ประธานเจ้าหน้าที่ปฏิบัติการกลุ่มธุรกิจปิโตรเลียมขั้นต้นและก๊าซธรรมชาติ บริษัท ปตท. จํากัด (มหาชน) และ ดร.ไกรยส ภัทราวาท ผู้จัดการกองทุนเพื่อความเสมอภาคทาง ร่วมเป็นสักขีพยานในครั้งนี้ด้วย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่านายกรัฐมนตรีกล่าวชื่นชม ปตท. ที่ได้ริเริ่มทําโครงการดี ๆ เพื่อสังคมมาโดยตลอด โครงการลมหายเพื่อน้องถือเป็นแบบอย่างที่ดีของภาคธุรกิจ ในการสนับสนุนและส่งเสริมการศึกษาแก่เยาวชน เนื่องจากการศึกษาเป็นรากฐานสําคัญที่นําพาประเทศไปสู่การพัฒนาอย่างยั่งยืน พร้อมได้กล่าวขอบคุณประชาชนทุกภาคส่วน ที่ทําให้โครงการเพื่อสังคมลักษณะเช่นนี้ ประสบความสําเร็จอย่างรวดเร็ว และเชื่อมั่นว่า ความร่วมมือของภาครัฐและเอกชน จะสามารถพัฒนาคุณภาพการศึกษาของประเทศไทยให้ดียิ่งขึ้น เพราะการศึกษาถือเป็นรากฐานที่สําคัญของประเทศ
นายกรัฐมนตรีย้ํา รัฐบาลให้ความสําคัญกับการส่งเสริมภาคการศึกษามาโดยตลอดและมุ่งมั่นสร้างความเท่าเทียมทางการศึกษาให้แก่เยาวชนไทยอย่างเป็นธรรม เนื่องจากการศึกษาเป็นรากฐานสําคัญที่จะยกระดับทรัพยากรมนุษย์ของประเทศให้มีศักยภาพสูง สามารถขับเคลื่อนและพัฒนาประเทศให้เจริญก้าวหน้าต่อไปในภายภาคหน้าได้อย่างยั่งยืน โดยการจัดกิจกรรม Virtual Run ของบริษัท ปตท. สอดคล้องกับแนวนโยบายของรัฐบาลในการสนับสนุนภาคการศึกษาของประเทศ นับเป็นแบบอย่างที่ดี ในการดําเนินโครงการเพื่อสังคม ให้ประชาชนทั่วไปได้ตระหนักถึงความสําคัญของการศึกษา ทําให้นักเรียนที่ประสบปัญหาสามารถกลับเข้าสู่ระบบการศึกษา และเป็นส่วนสําคัญในการขับเคลื่อนการศึกษาไทยและขับเคลื่อนประเทศไทยให้เป็น Better Thailand อย่ายั่งยืน โดยไม่ทิ้งใครไว้ข้างหลัง
............................
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพชี้แจงประเด็นราคาน้ำมันแพง เชิญชวนประชาชนขึ้นรถเมล์
วันพุธที่ 16 มีนาคม 2565
องค์การขนส่งมวลชนกรุงเทพชี้แจงประเด็นราคาน้ํามันแพง เชิญชวนประชาชนขึ้นรถเมล์
องค์การขนส่งมวลชนกรุงเทพ (ขสมก.) กระทรวงคมนาคม ยังคงเคียงข้างประชาชน พร้อมให้บริการด้วยมาตรฐานการบริการ ราคาประหยัด สะอาดและปลอดภัย
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่สื่อมวลชนได้นําเสนอข่าว กรณี องค์การขนส่งมวลชนกรุงเทพ (ขสมก.) เชิญชวนประชาชนจอดรถไว้ที่บ้าน แล้วเดินทางไปกับรถโดยสารสาธารณะของ ขสมก. เพื่อความประหยัด สะดวก สบาย และปลอดภัยในช่วงที่สถานการณ์ราคาน้ํามันสูงขึ้น โดยระบุว่ารถโดยสารสาธารณะของ ขสมก. ยังคงเคียงข้างประชาชน พร้อมให้บริการด้วยมาตรฐานการบริการ ราคาประหยัด สะอาดและปลอดภัย
จากสถานการณ์ราคาน้ํามันปรับตัวสูงขึ้นอย่างต่อเนื่อง ขสมก. ตระหนักถึงความเดือดร้อนของประชาชนและผู้ใช้บริการเป็นอย่างยิ่ง จึงมุ่งมั่นตั้งใจในการร่วมแก้ไขปัญหาและเป็นทางเลือกหนึ่งให้กับประชาชนและผู้ใช้บริการ ในการเดินทางด้วยรถโดยสารสาธารณะที่ราคาประหยัด สะดวก สะอาด และปลอดภัย โดย ขสมก. ได้จัดเตรียมมาตรการรองรับ ดังนี้
1. จัดเตรียมรถโดยสารทุกคันให้อยู่ในสภาพมั่นคง แข็งแรงและสะอาดปลอดภัยพร้อมให้บริการ
2. ปรับเพิ่มความถี่การปล่อยรถโดยสารให้มากขึ้น เพื่อลดปัญหารถโดยสารขาดระยะ
3. แผนการจัดหารถโดยสารใหม่ที่ใช้พลังงานสะอาดเป็นมิตรต่อสิ่งแวดล้อม เพื่อรองรับการให้บริการประชาชนและผู้ใช้บริการได้อย่างมีประสิทธิภาพ
นอกจากนี้ ขสมก. มีความห่วงใยด้านความสะอาด ปลอดภัยของผู้ใช้บริการ โดยมีการฉีดพ่นและเช็ดทําความสะอาดรถโดยสารด้วยแอลกอฮอล์ทุกคันทุกเที่ยววิ่งก่อนออกให้บริการ เพื่อป้องกันและลดความเสี่ยงจากการแพร่ระบาดของโรคติดเชื้อไวรัส COVID-19 ตามมาตรการป้องกันโรคของกรมควบคุมโรค กระทรวงสาธารณสุขมาโดยตลอด และพร้อมให้บริการเคียงข้างประชาชนในทุกสถานการณ์ เพื่อให้ประชาชนทุกคนสามารถเข้าถึงระบบขนส่งสาธารณะได้อย่างเท่าเทียมและทั่วถึง สอดคล้องกับนโยบายภาครัฐในการสนับสนุนให้ทุกภาคส่วนช่วยกันประหยัดพลังงาน ลดการใช้รถยนต์ส่วนตัว และหันมาใช้บริการรถโดยสารสาธารณะแทน
รัฐบาลไทย-ข่าวทำเนียบรัฐบาล-ครม. ไฟเขียว ขึ้นบัญชีไก่ – เนื้อไก่ เป็นสินค้าควบคุม ให้มีเพียงพอ ราคาเหมาะสม ไม่กระทบประชาชน
วันอังคารที่ 25 มกราคม 2565
ครม. ไฟเขียว ขึ้นบัญชีไก่ – เนื้อไก่ เป็นสินค้าควบคุม ให้มีเพียงพอ ราคาเหมาะสม ไม่กระทบประชาชน
.....
ที่ประชุม ครม. (24 ม.ค. 65) เห็นชอบกําหนดสินค้าควบคุม ปี 2565 จํานวน 5 รายการ แบ่งเป็นรายการสินค้าควบคุมเดิมในปี 2564 จํานวน 4 รายการ คือ 1.หน้ากากอนามัย 2.ใยสังเคราะห์ Polypropylene (Spunbond) ในการผลิตหน้ากากอนามัย 3.ผลิตภัณฑ์ที่มีแอลกอฮอล์เป็นส่วนประกอบเพื่อสุขอนามัยสําหรับมือ 4.เศษกระดาษและกระดาษที่นํากลับมาใช้ได้อีก และเพิ่มเติม 1 รายการสินค้าใหม่ คือ ไก่ เนื้อไก่ ที่ปัจจุบันมีราคาปรับตัวสูงขึ้น จึงต้องกํากับดูแลให้มีปริมาณเพียงพอและราคาเหมาะสม
.
พร้อมกําหนดให้ผู้ประกอบการ ผู้ค้า และฟาร์มเลี้ยงไก่ต้องปฏิบัติตามมาตรการ ดังนี้
1.ผู้เลี้ยงไก่ที่มีปริมาณการเลี้ยงตั้งแต่ 100,000 ตัวขึ้นไป และโรงชําแหละไก่ที่มีกําลังการผลิตมากกว่า 4,000 ตัว/วัน ต้องแจ้งปริมาณ สต็อก และต้นทุนราคาจําหน่ายทุกเดือน
2.โรงงานผลิตอาหารสัตว์ต้องแจ้งต้นทุนราคาจําหน่าย ปริมาณการผลิต และสต็อก
3.การปรับราคาสินค้าจะต้องได้รับอนุญาตจากกรมการค้าภายในก่อน
.
ส่งผลให้ขณะนี้มีจํานวนรายการสินค้าและบริการควบคุมทั้งสิ้น 56 รายการ (จากเดิม 51 รายการ) เช่น ไข่ไก่ หมูและเนื้อหมู แชมพู ผงซักฟอก ข้าวสาร กระเทียม อาหารกึ่งสําเร็จรูป เครื่องแบบนักเรียน ค่ารักษาพยาบาล เป็นต้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บีโอไอเร่งยกระดับผู้ประกอบการสู่ Industry 4.0 พร้อมขยายเวลามาตรการสิทธิประโยชน์พิเศษสำหรับ SMEs
วันจันทร์ที่ 11 ตุลาคม 2564
บีโอไอเร่งยกระดับผู้ประกอบการสู่ Industry 4.0  พร้อมขยายเวลามาตรการสิทธิประโยชน์พิเศษสําหรับ SMEs
บอร์ดบีโอไออนุมัติมาตรการสนับสนุนการยกระดับอุตสาหกรรมและบริการให้เป็นระบบอัจฉริยะ และก้าวไปสู่ Industry 4.0 อย่างเต็มรูปแบบ พร้อมขยายระยะเวลามาตรการหนุน SMEs เพื่อเร่งสร้างศักยภาพและความเข้มแข็งให้สามารถเติบโตได้อย่างต่อเนื่องและยั่งยืน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอเปิดเผยว่าวันนี้ (11ตุลาคม2564) ที่ประชุมคณะกรรมการส่งเสริมการลงทุน ซึ่งมี พล.อ.ประยุทธ์ จันทร์โอชา นายกรัฐมนตรีเป็นประธาน ได้พิจารณาเห็นชอบมาตรการส่งเสริมการลงทุนเพื่อการยกระดับไปสู่Industry4.0เพื่อสนับสนุนผู้ประกอบการให้ลงทุนปรับเปลี่ยนเครื่องจักรเพื่อยกระดับสู่อุตสาหกรรม4.0ตามเกณฑ์ที่กําหนดในด้านต่างๆ เช่น ระบบอัตโนมัติและการเชื่อมต่อระหว่างอุปกรณ์ (Automation and Network Technology)การวิเคราะห์ข้อมูลและการปฏิบัติการที่ชาญฉลาด (Smart Operation)หรือการนําเทคโนโลยีดิจิทัลมาใช้บริหารจัดการในกระบวนการผลิตและการบริหารองค์กร (Digital Technology in Production& Enterprise Processes)เป็นต้น โดยให้ได้รับสิทธิประโยชน์ยกเว้นภาษีเงินได้นิติบุคคลเป็นเวลา 3 ปี สัดส่วนร้อยละ 100 ของเงินลงทุนในการปรับปรุง ทั้งนี้ ต้องเสนอแผนการลงทุนที่ได้รับความเห็นชอบจากสํานักงานพัฒนาวิทยาศาสตร์และเทคโนโลยีแห่งชาติ (สวทช.) โดยยื่นขอรับการส่งเสริมภายในวันทําการสุดท้ายของปี 2565 และต้องดําเนินการให้แล้วเสร็จภายใน3ปี นับจากวันที่ออกบัตรส่งเสริม
“จากการสํารวจของสภาอุตสาหกรรมแห่งประเทศไทยภาคอุตสาหกรรมไทยกว่าร้อยละ 70 ยังอยู่ในระดับอุตสาหกรรม 2.0 หรือต่ํากว่า ระดับอุตสาหกรรม 3.0 มีเพียงร้อยละ 28 บีโอไอจึงเห็นความจําเป็นที่จะต้องมีมาตรการสนับสนุนการยกระดับไปสู่อุตสาหกรรม 4.0 ซึ่งต้องมีการปรับปรุงในหลายมิติไปพร้อมๆ กัน ทั้งระบบอัตโนมัติ ระบบอัจฉริยะ และเทคโนโลยีดิจิทัล และใช้เงินลงทุนสูง มาตรการใหม่นี้จะช่วยเสริมมาตรการสนับสนุนการปรับเปลี่ยนเครื่องจักรไปสู่ระบบอัตโนมัติและมาตรการสนับสนุนการนําเทคโนโลยีดิจิทัลมาใช้ที่มีอยู่เดิม”เลขาธิการบีโอไอ กล่าว
ที่ประชุมฯ อนุมัติขยายเวลามาตรการส่งเสริมการลงทุนสําหรับวิสาหกิจขนาดกลางและขนาดย่อม (SMEs) เป็นสิ้นสุดวันทําการสุดท้ายของปี2565จากเดิมมาตรการจะสิ้นสุดในวันทําการสุดท้ายของปี 2564 โดยมาตรการพิเศษสําหรับSMEsกําหนดวงเงินยกเว้นภาษีเงินได้นิติบุคคลเป็น2เท่าจากเกณฑ์ปกติ และผ่อนปรนเงื่อนไขต่างๆ รวมถึงการให้สิทธิและประโยชน์เพิ่มเติมตามคุณค่าของโครงการ (Merit-based Incentives) เพื่อกระตุ้นให้SMEsพัฒนาศักยภาพด้วยเทคโนโลยีและนวัตกรรมซึ่งจะช่วยให้สามารถเติบโตและแข่งขันได้ ตลอดจนส่งเสริมSMEsที่ตั้งอยู่ในภูมิภาคและเขตเศรษฐกิจพิเศษ ทั้งนี้คาดว่าจะช่วยเพิ่มศักยภาพและสร้างความเข้มแข็งให้ผู้ประกอบการSMEsให้สามารถเติบโตได้อย่างต่อเนื่องและยั่งยืน
****************************
รัฐบาลไทย-ข่าวทำเนียบรัฐบาล-PM concerned over wellbeing of medical workers following COVID-19 infection of 156 medical workers on Feb 16
วันพฤหัสบดีที่ 17 กุมภาพันธ์ 2565
PM concerned over wellbeing of medical workers following COVID-19 infection of 156 medical workers on Feb 16
PM concerned over wellbeing of medical workers following COVID-19 infection of 156 medical workers on Feb 16
February 17, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha expressed concern over the wellbeing of medical workers, following a report on the COVID-19 infection of 156 medical workers on February 16, which is the highest number for a day since the start of the COVID-19 pandemic. He urged the doctors and medical staffs to take good care of themselves, especially when on duty, as they are very crucial to the country’s public healthcare system. The people are also called on to rush in receiving the 3rd and 4th shots of vaccine to ensure that they are well-immune against serious symptoms and fatality.
With an increasing number of newly-infected cases, the Prime Minister instructed Ministry of Public Health and concerned agencies to closely monitor both domestic and global COVID-19 situation, especially in communities and schools. Covid Free Setting and Universal Prevention measures must be strictly complied with, and vaccination must be expedited to cover people of all groups, including students of all ages, and ensure herd immunity. Thailand is also aware of and has closely followed up on the first ‘Deltacron’ cases in the United Kingdom, which is the COVID strain that combines Delta and Omicron. The Prime Minister remains confident that Thai public healthcare system and measures are strong and effective enough to also handle the new COVID-19 variant.
On February 17, 2022, a total of 17,349 new confirmed cases is reported, among which 17,104 were found domestically, and 245 from overseas traveling. The total of 22 deaths and 11,561 recoveries were reported with 144,061 active cases. From January 1, 2022, cumulative number of cases are 432,976, and cumulative number of recoveries, 321,318. Cumulative number of vaccinations across the country from February 28, 2021 to February 16, 2022 is 120,771,687 doses (1st shot: 52,909,389 persons, 2nd shot: 49,314,385 persons, 3rd shot: 17,100,586 persons, and 4th shot: 1,387,327 persons).
รัฐบาลไทย-ข่าวทำเนียบรัฐบาล-รมว.วธ. มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๕) ในพิธีเปิดงานสมัชชาคุณธรรมและตลาดนัดคุณธรรมจังหวัดอุดรธานี
วันอังคารที่ 13 กรกฎาคม 2564
รมว.วธ. มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๕) ในพิธีเปิดงานสมัชชาคุณธรรมและตลาดนัดคุณธรรมจังหวัดอุดรธานี
มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๕) ในพิธีเปิดงานสมัชชาคุณธรรมและตลาดนัดคุณธรรมจังหวัดอุดรธานี
วันที่ ๑๓ กรกฎาคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๕) ในพิธีเปิดงานสมัชชาคุณธรรมและตลาดนัดคุณธรรมจังหวัดอุดรธานี ภายใต้แนวคิด “สืบสานวิถีวัฒนธรรมท้องถิ่น สร้างจิตสํานึกที่ดี ส่งเสริมความมีวินัย ใส่ใจประโยชน์ส่วนรวม” พร้อมกับชูป้ายในเชิงสัญลักษณ์เพื่อร่วมประกาศเจตนารมณ์แสดงพลังขับเคลื่อนจังหวัดคุณธรรมอุดรธานีสู่จังหวัดคุณธรรมต้นแบบปีที่ ๒
โดยมีนายวีระ โรจน์พจนรัตน์ ประธานกรรมการศูนย์คุณธรรมฯ กล่าวเปิดงาน นายสยาม ศิริมงคล ผู้ว่าราชการจังหวัดอุดรธานี กล่าวมอบนโยบายการส่งเสริมจังหวัดคุณธรรม “จังหวัดอุดรธานี” นายกองเอกปราโมทย์ ธัญญพืช รองผู้ว่าราชการจังหวัดอุดรธานี กล่าวต้อนรับ รศ.นพ.สุริยเดว ทรีปาตี ผู้อํานวยการศูนย์คุณธรรม (องค์การมหาชน) บรรยายพิเศษ “การส่งเสริมคุณธรรมวิถีใหม่ สู่การพัฒนาที่ยั่งยืน” และมีสํานักงานวัฒนธรรมจังหวัดอุดรธานีและองค์กรเครือข่ายเข้าร่วม ผ่านระบบการประชุมทางไกลออนไลน์ (Zoom) ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรีกำชับแม้ผ่อนคลายมาตรการแทบจะเป็นปกติ แต่ยังต้องป้องกันตนเองตามมาตรการสาธารณสุขอย่างเคร่งครัด หวังเศรษฐกิจฟื้นตัวตามที่คาดการณ์
วันอาทิตย์ที่ 5 มิถุนายน 2565
โฆษกรัฐบาลเผยนายกรัฐมนตรีกําชับแม้ผ่อนคลายมาตรการแทบจะเป็นปกติ แต่ยังต้องป้องกันตนเองตามมาตรการสาธารณสุขอย่างเคร่งครัด หวังเศรษฐกิจฟื้นตัวตามที่คาดการณ์
โฆษกรัฐบาลเผยนายกรัฐมนตรีกําชับแม้ผ่อนคลายมาตรการแทบจะเป็นปกติ แต่ยังต้องป้องกันตนเองตามมาตรการสาธารณสุขอย่างเคร่งครัด หวังเศรษฐกิจฟื้นตัวตามที่คาดการณ์ โดยพบผู้ติดเชื้อโควิด-19 รายใหม่ 3,236 ราย
วันนี้ (5 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรีเผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอความร่วมมือประชาชนทุกคนยังคงปฏิบัติตามมาตรการสาธารณสุขอย่างเคร่งครัดต่อไป ถึงแม้ว่ารัฐบาลได้ผ่อนคลายมาตรการต่าง ๆ แทบจะเป็นปกติแล้ว สิ่งสําคัญคือต้องสวมหน้ากากอนามัยก่อนออกจากบ้านทุกครั้ง และฉีดวัคซีนเข็มกระตุ้น ตามเกณฑ์ที่กระทรวงสาธารณสุขกําหนด ทั้งนี้เพื่อป้องกันตนเองจากเชื้อโควิด-19 และโรคติดต่ออื่น ที่อาจเกิดขึ้นได้ในช่วงฤดูฝนนี้ สําหรับด้านสถานประกอบการต่าง ๆ โรงเรียน ที่ทํางาน ถึงแม้ว่ามีการผ่อนคลายไม่จําเป็นต้องตรวจ ATK ทุกสัปดาห์ แต่ยังคงต้องดําเนินตามมาตรการ Covid Free Setting อย่างเคร่งครัด รักษาความสะอาดของพื้นที่ ป้องกันเชื้อโรค เพื่อให้ผู้เข้าใช้บริการมั่นใจได้ว่าปลอดโรค ปลอดภัย ทั้งนี้เพื่อช่วยให้ประเทศสามารถเดินต่อไปได้ และเพื่อให้เศรษฐกิจฟื้นตัวกลับมาได้ตามที่คาดการณ์ไว้
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 3,236 ราย จําแนกเป็น ผู้ป่วยในประเทศ 3,234 ราย ผู้ป่วยมาจากต่างประเทศ 2 ราย ผู้เสียชีวิตเพิ่มขึ้น 28 ราย ผู้ที่กําลังรักษาตัว 32,253 ราย และมียอดผู้ที่หายป่วยกลับบ้านแล้ว 5,011 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,243,358 ราย จํานวนผู้ที่หายป่วยสะสมจํานวน 2,235,875 ราย จํานวนผู้ป่วยปอดอักเสบรักษาตัวอยู่ในโรงพยาบาล 775 ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 3 มิ.ย. 65 รวม 138,103,194 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,791,492 โดส ผู้ได้รับวัคซีนเข็มที่ 2 สะสม 52,778,065 โดส และผู้ได้รับวัคซีนเข็มที่ 3 ขึ้นไปสะสม 28,533,637 โดส
รัฐบาลไทย-ข่าวทำเนียบรัฐบาล-รมว.เฮ้ง นำทีมเช็คความพร้อมสนามไทย - ญี่ปุ่น ดินแดงตรวจโควิดเชิงรุกผู้ประกันตนและประชาชนทั่วไป เริ่ม 12 ก.ค.64
วันอาทิตย์ที่ 11 กรกฎาคม 2564
รมว.เฮ้ง นําทีมเช็คความพร้อมสนามไทย - ญี่ปุ่น ดินแดงตรวจโควิดเชิงรุกผู้ประกันตนและประชาชนทั่วไป เริ่ม 12 ก.ค.64
รมว.เฮ้ง นําทีมเช็คความพร้อมสนามไทย - ญี่ปุ่น ดินแดงตรวจโควิดเชิงรุกผู้ประกันตนและประชาชนทั่วไป เริ่ม 12 ก.ค.64
เมื่อวันที่11กรกฎาคม2564ที่อาคารกีฬาเวสน์1ศูนย์เยาวชนกรุงเทพมหานคร(ไทย-ญี่ปุ่น)เขตดินแดงกรุงเทพมหานครนายสุชาติชมกลิ่นรัฐมนตรีว่าการกระทรวงแรงงานลงพื้นที่ตรวจความพร้อมของสถานที่เพื่อสําหรับเปิดบริการตรวจโควิด-19เชิงรุกตามโครงการแรงงาน...เราสู้ด้วยกันสําหรับผู้ประกันตนและประชาชนทั่วไปในวันจันทร์ที่12ก.ค.64โดยมีนายสุเทพชิตยวงษ์เลขานุการรัฐมนตรีว่าการกระทรวงแรงงานพล.ต.ต.นันทชาติศุภมงคลประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานนายทศพลกฤตวงศ์วิมานเลขาธิการสํานักงานประกันสังคมพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
นายสุชาติกล่าวว่าจากสถานการณ์การแพร่ระบาดของโรคโควิด-19ระลอกใหม่ครั้งนี้ซึ่งมีผู้สัมผัสใกล้ชิดกับกลุ่มเสี่ยงจําเป็นจะต้องเข้ารับการตรวจหาเชื้อเป็นจํานวนมากทําให้ขณะนี้หลายโรงพยาบาลของรัฐและเอกชนเกิดความแออัดต้องรอคิวนานและเพื่อเป็นการอํานวยความสะดวกแก่ผู้ประกันตนและประชาชนทั่วไปให้ได้รับการตรวจอย่างรวดเร็วพล.อ.ประยุทธ์จันทร์โอชานายกรัฐมนตรีและรมว.กลาโหมกระทรวงแรงงานภายใต้การกํากับดูแลโดยพล.อ.ประวิตรวงษ์สุวรรณรองนายกรัฐมนตรีจึงได้สั่งการให้กระทรวงแรงงานโดยสปส.บูรณาการร่วมกับกระทรวงมหาดไทย(มท.)โดยกรุงเทพมหานคร(กทม.)และสํานักงานหลักประกันสุขภาพแห่งชาติ(สปสช.)ดําเนินการตรวจโควิด-19เชิงรุกให้กับผู้ประกันตนมาตรา33 , 39และมาตรา40 และประชาชนทั่วไปภายใต้โครงการ“แรงงาน...เราสู้ด้วยกัน”ณอาคารกีฬาเวสน์1ศูนย์เยาวชนกรุงเทพมหานคร(ไทย-ญี่ปุ่น)เขตดินแดงกรุงเทพมหานคร
สําหรับขั้นตอนการลงทะเบียนออนไลน์เพื่อจองคิวตรวจของผู้ประกันตนและประชาชนทั่วไปสามารถเข้าเว็บไซต์กูเกิ้ลแล้วพิมพ์คําว่า“แรงงานเราสู้ด้วยกัน”หรือคลิกที่ลิงค์นี้ https://sso.icntracking.com/icntracking/self_register.phpกรอกเลขประจําตัวประชาชน13หลักหรือเลขพาสปอร์ตกรอกข้อมูลประเมินความเสี่ยงตามที่กรมควบคุมโรคกระทรวงสาธารณสุขกําหนดซึ่งเป็นบุคคลที่มีกลุ่มเสี่ยงหรือมีอาการป่วยผู้ประกันตนจะต้องพกบัตรประชาชนพร้อมสําเนา1ชุดเพื่อใช้เป็นหลักฐานในการตรวจหากรายใดลงทะเบียนแล้วไม่มาตรวจตามนัดจะต้องลงทะเบียนใหม่เมื่อเข้ารับการตรวจหาเชื้อโควิด-19เรียบร้อยแล้วสามารถกลับบ้านได้ทันทีทางโรงพยาบาลจะแจ้งผลการตรวจคัดกรองโควิด19ผ่าน3ช่องทางคือQR CodeทางSMSและทางโทรศัพท์แต่ในกรณีที่ผู้ประกันตนที่ยังไม่ได้รับผลการตรวจคัดกรองอาจเนื่องจากกรอกหมายเลขโทรศัพท์ไม่ถูกต้องสามารถโทรสอบถาม1506กด6การลงทะเบียนออนไลน์เริ่มเปิดให้ลงทะเบียนตั้งแต่เมื่อวานนี้(10ก.ค.64)เป็นต้นไปโดยแต่ละวันสามารถตรวจได้วันละ2,000คนแบ่งเป็นช่วงเช้า1,000คนช่วงบ่าย1,000คนซึ่งหากตรวจแล้วพบเชื้อแต่ไม่มีอาการจะถูกส่งเข้ารักษาตัวในHospitelส่วนผู้ที่มีอาการจะถูกส่งไปรักษายังโรงพยาบาลในเครือประกันสังคมซึ่งจะมีทีมแพทย์และพยาบาลดูแลส่วนค่ารักษาพยาบาลผู้ประกันตนจะเบิกกับสํานักงานประกันสังคมและประชาชนทั่วไปจะเบิกกับสปสช.ทั้งนี้สอบถามเพิ่มเติมได้ที่สายด่วนให้คําปรึกษาผู้ประกันตนและประชาชนทั่วไปตรวจโควิด-19เชิงรุกโทร.1506กด6
+++++++++++++++++++
กองเผยแพร่และประชาสัมพันธ์
9กรกฎาคม2564
รัฐบาลไทย-ข่าวทำเนียบรัฐบาล-นายกฯ จับมือรัฐ เอกชน ประชาชน ในฐานะเจ้าของบ้าน สร้างความมั่นใจ ย้ำคำมั่นเดินหน้าเปิดประเทศ ฟื้นการท่องเที่ยวไทย ต้อนรับนักท่องเที่ยวแบบไม่กักตัว
วันพฤหัสบดีที่ 14 ตุลาคม 2564
นายกฯ จับมือรัฐ เอกชน ประชาชน ในฐานะเจ้าของบ้าน สร้างความมั่นใจ ย้ําคํามั่นเดินหน้าเปิดประเทศ ฟื้นการท่องเที่ยวไทย ต้อนรับนักท่องเที่ยวแบบไม่กักตัว
นายกฯ จับมือรัฐ เอกชน ประชาชน ในฐานะเจ้าของบ้าน สร้างความมั่นใจ ย้ําคํามั่นเดินหน้าเปิดประเทศ ฟื้นการท่องเที่ยวไทย ต้อนรับนักท่องเที่ยวแบบไม่กักตัว
วันนี้ (14 ตุลาคม 2564) เวลา 12.35 น. ตึกสันติไมตรี (หลังนอก) ทําเนียบรัฐบาล ภายหลังการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ครั้งที่ 16/2564 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยรองนายกรัฐมนตรี รัฐมนตรี และผู้แทนภาคเอกชน ได้แก่ นายสุพันธุ์ มงคลสุธี ประธานสภาอุตสาหกรรมแห่งประเทศไทย นายสนั่น อังอุบลกุล ประธานกรรมการหอการค้าไทย และสภาหอการค้าแห่งประเทศไทย นายยุทธศักดิ์ สุภสร ผู้ว่าการการท่องเที่ยวแห่งประเทศไทย แถลงร่วมเดินหน้าประเทศไทย โดยที่ประชุม ศบค. ได้มีการพูดคุย เตรียมความพร้อมมาตรการ และติดตามสถานการณ์การแพร่ระบาดทั่วโลก สถานการณ์การแพร่ระบาดในประเทศ รวมทั้งการจัดหาวัคซีนเพิ่มเติม โดยจะเร่งรัดให้มีการดําเนินการให้รวดเร็วที่สุด
นายกรัฐมนตรียืนยันว่าจะมีการเปิดประเทศภายในเดือนพฤศจิกายน 2564 และจะให้มีการผ่อนคลายมาตรการเพิ่มเติมตั้งแต่ธันวาคม 2564 เป็นต้นไป วันนี้ได้มีการหารือเพื่อให้มีการกําหนดมาตรการ ในส่วนของนักท่องเที่ยวที่จะเดินทางเข้ามาในประเทศไทย พร้อมทั้งต้องมีการหารือร่วมกันกับประเทศต้นทาง เพื่อให้เกิดความร่วมมือระหว่างประเทศด้วย โดยขอให้ภาครัฐ ทุกกระทรวง ทุกส่วนราชการและภาคเอกชน ภาคประชาชน ทํางานร่วมกันภายในช่วงสองสัปดาห์ที่เหลืออยู่ สร้างความมั่นใจให้ชาวต่างประเทศที่จะเดินทางเข้ามาในประเทศไทย เตรียมให้การต้อนรับในฐานะคนไทยที่เป็นเจ้าของบ้าน โดยจะใช้เวลาในช่วงตุลาคม - พฤศจิกายน เตรียมมาตรการเพื่อเปิดประเทศและการผ่อนคลายเพิ่มเติมมากขึ้น โดยอาศัยกรอบจากกระทรวงสาธารณสุข นอกเหนือจากมาตรการรองรับนักท่องเที่ยวแล้ว ยังจะต้องมีการเตรียมมาตรการรองรับคนไทยที่กลับจากต่างประเทศในกติกาเดียวกันด้วย โดยจะต้องปรึกษาหารือในรายละเอียดอีกครั้ง
นายกรัฐมนตรีกล่าว สิ่งที่จะประกาศวันนี้คือ พวกเราร่วมมือกันทํางาน ให้สิ่งเริ่มต้นเล็ก ๆ เพื่อให้หลายภาคส่วนในประเทศไทยได้กลับมาทํามาหากินอีกครั้งหนึ่ง และมีการเปิดประเทศอย่างสอดคล้องกับศักยภาพของประเทศไทย โดยใช้มาตรการที่เหมาะสม เช่นเดียวกับหลายประเทศ ซึ่งการประชุม ศบค. ในวันนี้ได้แสดงให้เห็น คือ เมื่อคนไทยร่วมมือกัน ก็สามารถทําสิ่งที่เกินกว่าความคาดหมายได้เสมอ
ในตอนท้าย นายกรัฐมนตรีกล่าวขอบคุณทุกฝ่าย ฝ่ายเศรษฐกิจ รองนายกรัฐมนตรี ภาคเอกชน ซึ่งจะต้องร่วมมือกัน โดยเฉพาะกระทรวงมหาดไทยที่เป็นกระทรวงรับผิดชอบกํากับมาตรการในระดับพื้นที่ พร้อมยืนยันความตั้งใจพลิกฟื้นการท่องเที่ยวให้กลับมาอีกครั้งหนึ่ง จากศักยภาพที่มีอยู่ โดยขอให้สื่อมวลชนและทุกหน่วยงานที่เกี่ยวข้องช่วยกันประชาสัมพันธ์ สร้างความเข้าใจ สร้างความรับรู้แก่ประชาชนด้วย
.....................
กลุ่มประชาสัมพันธ์และเผยแพร่ สํานักโฆษก